Žydrūnas Savickas (1975)

Žydrūnas Savickas (slap. - Big Z Zydrunas savickas's Lifestyle 2018 | World's Strongest Man 2018, g. 1975 m. liepos 15 d. Biržuose) – Lietuvos sportininkas galiūnas, tituluojamas stipriausiu pasaulio žmogumi, Vilniaus miesto savivaldybės politinis bei visuomenės veikėjas, UAB „Savicko sporto klubo“ direktorius.Savicko Sporto Klubas, Rekvizitai.lt

 Biografija 
Gimė 1975 m. liepos 15 d., Biržų gimdymo namuose. Antano ir Vidos Savickų šeimoje yra antras vaikas, turi seserį Laimą. 
Iš pradžių mokėsi Biržų Aušros vidurinėje mokykloje, vėliau perėjo ir baigė Biržų Atžalyno vidurinę mokyklą, Žydrūnas Savickas – žmogus iš geležies: apie sportininką, pasaulio galiūnų čempioną / Andrius Guginis. – Vilnius: Metafora, 2010. – 352 p.: iliustr. – ISBN 978–609-408-104-0 1997 m. Kauno kūno kultūros institutą, sporto pedagogas. 1997–2001 m. UAB „Tyla“ vadybininkas. 2001–2004 m. Biržų sporto mokyklos treneris. 2006–2007 m. Lietuvos galiūnų federacijos direktorius. Nuo 2006 m. Vilniaus galiūnų federacijos prezidentas. Nuo 2008 m. UAB „Savicko sporto klubas“ direktorius; UAB „Savickas INT“ direktorius.

2006–2010 m. Liberalų ir centro sąjungos narys. 2010 m. visuomeninio judėjimo „TAIP“ (Tėvynės atgimimas ir perspektyva) narys. 2011 m. su Artūro Zuoko ir Vilniaus koalicija – Vilniaus miesto savivaldybės tarybos narys. Nuo 2015 m. iki 2018 m. Lietuvos Respublikos Liberalų Sajūdžio narys. Kandidatas 2016 m. Seimo rinkimuose Naujosios Vilnios vienmandatėje apygardoje.

2010 m. liepos 24 d. susituokė su žmona Jurgita.Susituokė galiūnas Savickas ir Vorobjovaitė. Pora vengė viešinti asmeninį gyvenimą. 2020 m. Žydrūnas Savickas patvirtino, kad su žmona nebegyvena jau kelerius metus, tačiau pora oficialiai nėra išsiskyrusi.Žydrūnas Savickas su žmona Jurgita pasuko skirtingais keliais

2014 m. kartu su Giedriu Savicku vedė LRT laidą „Auksinės rankos“.

 Socialiniai tinklai 
Savo gyvenimo bei sporto akimirkomis Žydrūnas Savickas dalinasi socialiniuose tinkluose. Youtube kanalo paskyros turinį, kuriame sportininkas dalinasi treniruočių, varžybų akimirkomis, pratimais, asmeninio gyvenimo momentais, 2024 metais prenumeravo 47 tūkstančiai žmonių.Zydrunas Savickas BIG Z - YouTube Facebook paskyroje galiūną sekė virš 300 tūkstančių gerbėjų.Žydrūnas Savickas BIG Z | Facebook Instagram paskyrą, kurioje šiuo metu turi 476 tūkstančius sekėjųWSM Žydrūnas Savickas Big Z (@savickas_bigz) • Instagram photos and videos galiūnas susikūrė 2014 m., skalbimo mašinų mėtymo varžybų metu.

 Sportinė karjera 
Žydrūnas Savickas laikomas visų laikų stipriausiu pasaulio žmogumi. Sportuoti pradėjo nuo 13 metų, siekdamas sutvirtinti raumenis bei suaktyvinti gyvenimo būdą. 1992 m., būdamas 16 metų, Joniškyje debiutavo pirmosiose galiūnų varžybose. 1994 m. pradėjo dalyvauti jėgos trikovės varžybose. 10 kartų tapo Lietuvos jėgos trikovės čempionu ir pagerino dešimtis Lietuvos rekordų.
Nuo 2003 m. Žydrūnas Savickas dominuoja pasaulio galiūnų varžybose. 13 kartų tapo pasaulio galiūnų čempionu, 8 kartus laimėjo Arnold Strongman Classic turnyrą ir pasiekė dešimtis pasaulio rekordų įvairiose rungtyse.Biografija 

Sportiniai pasiekimai
Žydrūnas Savickas šešis kartus iš eilės laimėjo stipriausio pasaulio žmogaus titulą. Triskart Europos ir penkiskart pasaulio čempionas ne tik tapo didžiosios dalies varžybų, kuriose jam teko dalyvauti, nugalėtoju, bet ir pagerino kelias dešimtis galiūnų sporto pasaulio rekordų.Žydrūnas Savickas » Yra šalis

 Sportiniai pasiekimai Lietuvoje 
 7 kartus Lietuvos jėgos trikovės taurės laimėtojas (1994–2000);
 10 kartų Lietuvos jėgos trikovės čempionas (1995–1997, 1999–2005);
 14 kartų Lietuvos galiūnų čempionas (1998–2000, 2002, 2004–2012).

 Sportiniai pasiekimai Europoje 
 3 kartus Europos jėgos trikovės vicečempionas (1999, 2000, 2001);
 3 kartus Europos galiūnų čempionas (2005, 2010, 2013);
  Europos rąsto kėlimo čempionas (2009);
 „Arnold Classic Europe“ nugalėtojas (2012).
 Sportiniai pasiekimai pasaulyje 
 Pasaulio jėgos trikovės vicečempionas (2000);
 Pasaulio galiūnų olimpiados vicečempionas (2001);
 3 kartus Pasaulio galiūnų vicečempionas (2002-2004);
 8 kartus pasaulinių „Arnold Strongman Classic“ galiūnų varžybų nugalėtojas (2003–2008, 2014, 2016);
 Galiūnų super-serijos nugalėtojas (2004);
 2 kartus pasaulio taurės laimėtojas (2004, 2012);
 6 kartus pasaulio galiūnų čempionas (2005, 2006, 2009, 2010, 2012, 2014);
 4 kartus pasaulio komandinio galiūnų čempionato nugalėtojas (2005–2008);
 2 kartus pasaulio čempionų lygos nugalėtojas (2008, 2012);
 „Stiprausias žmogus žemėje“ nugalėtojas (FORTISSIMUS, 2009).

Žydrūnas Savickas daugelį kartų dalyvavo pasaulio pirmenybėse. 2005 m. spalio 24 d. atstovavo Lietuvai komandinėse varžybose, kuriose taip pat dalyvavo Vidas Blekaitis, Saulius Brusokas ir Vilius Petrauskas.

 Rekordai  
Per savo karjerą 191 cm ūgio ir 170 kg svorio Ž. Savickas yra pagerinęs virš 50 rekordų. Jam priklauso daugiau nei 20 pasaulio rekordų.

 Rekordai Lietuvoje 
 1994 m., būdamas 18 metų, jau antrose savo gyvenime jėgos trikovės varžybose Žydrūnas Savickas pagerino Lietuvos rekordą – tapo pirmuoju sportininku Lietuvoje, pritūpusiu su 400 kg sveriančia štanga, atkėlusiu 400 kg ir jėgos trikovės rungties bendrojoje įskaitoje surinkusiu net 1000 kg sumą.
 2020 m. Lietuvoje vykusiose „Static Monsters” varžybose, Žydrūnas Savickas pagerino savo paties rekordą, atkeldamas 415 kg sveriančią štangą ir dvikovėje surinkęs 610 kg sumą. Tai nauji Lietuvos „Static Monsters” rekordai.

 Rekordai pasaulyje 
 2006 m. JAV vykusiose varžybose pasiekė rekordą, iškeldamas 166 kg sveriančią „Apolono ašį” aštuonis kartus. 2012 m. vykusiame  „Arnold’s  Strongman” galiūnų turnyre Ž.Savickas pasiekė du naujus pasaulio rekordus, priklausančius jam pačiam: atkėlė 208 kg sveriančią „Apolono ašį” keturis kartus ir 506 kg sveriančią štangą su padangomis.Lietuvos galiūnas Žydrūnas Savickas pasiekė du naujus pasaulio rekordus | Sportas | 15min.lt
 2013 m. Lietuvos konkurse „Metų automobilis 2014” Ž.Savickas per 32,9 sekundes patempė penkis metrus 12 standžiąja vilktimi sukabintų  „Nissan Note“ automobilių, kurių bendras svoris – 12 941 kilogramas. Sportininkui buvo įteiktas liudijimas, patvirtinantis pasiektą Gineso pasaulio rekordą. Metų automobilis 2014: Ž. Savickas pasiekė Guinnesso rekordą!
 2015 m. Brazilijoje vykusiame „Arnold Classic Brasil” galiūnų turnyre Žydrūnas Savickas iškėlė 228 kg sveriantį rąstą ir pagerino jam pačiam priklausantį planetos rekordą. Rąsto kėlimo pasaulio rekordą sportininkas gerino net 16 kartų ir iki 2020 m. jis vis dar priklauso lietuviui.Ž. Savicko galia ir rekordas pribloškė A. Schwarzeneggerį
 2016 m. lietuvis 6 kartus pakėlė 150 kg sveriantį rąstą per vieną minutę. Sportininkas oficialiai buvo pripažintas naujo Gineso pasaulio rekordo savininku.Ž.Savickas nestabdo: Lietuvos galiūnas pagerino pasaulio rąsto kėlimo rekordą! | Sportas.lt
 2017 m. Ž. Savickas pasiekė unikalų pasaulio rekordą – jam pavyko 46 kg sveriančią skalbyklę nusviesti 4,13 metro.Pamatykite: Žydrūnas Savickas pasiekė unikalų pasaulio rekordą | Sportas | 15min.lt

 Įvertinimas 
 „Populiariausias Lietuvos sportininkas“ (laikraštis „Sportas“, 2005);
 „Metų sportininkas“ („Vaikų balsas“, 2006 ir 2008m.);
 Tris kartus metų „Geriausias Lietuvos sportininkas“ (Lietuvos Neoilmpinis komitetas (LNOK), 2006, 2008, 2009);
 „Geriausias pasaulio galiūnas“ (organizacija „FORTISSIMUS“, 2009);
 „Stipriausias visų laikų žmogus“ (žurnalas „FLEX“);
 Biržų rajono savivaldybės garbės pilietis (nuo 2011 m.).Biržų miesto garbės piliečiai

 Šaltiniai 

 Literatūra 
 Žydrūnas Savickas – žmogus iš geležies: apie sportininką, pasaulio galiūnų čempioną / Andrius Guginis. – Vilnius: Metafora, 2010. – 352 p.: iliustr. – ISBN 978–609-408-104-0

 Nuorodos 
 Žydrūno Savicko tinklalapis 
 Big Z sporto klubas, Žydrūno Savicko sporto klubas 
 Zydrunas Savickas BIG Z
 Žydrūnas Savickas BIG Z | Facebook
 WSM Žydrūnas Savickas Big Z

Kategorija:Lietuvos Pasaulio rekordininkai
Kategorija:Lietuvos galiūnai
Kategorija:Lietuvos jėgos trikovininkai
Kategorija:Lietuvos sporto pedagogai
Kategorija:Biržų garbės piliečiai
Kategorija:Vilniaus politikai